CELEX: 62012CA0539
Language: sk
Date: 2014-05-22 00:00:00
Title: Vec C-539/12: Rozsudok Súdneho dvora (prvá komora) z  22. mája 2014 (návrh na začatie prejudiciálneho konania, ktorý podal Employment Tribunal, Leicester – Spojené kráľovstvo) – Z.J.R. Lock/British Gas Trading Limited (Sociálna politika — Organizácia pracovného času — Smernica 2003/88/ES — Právo na platenú dovolenku za kalendárny rok — Zloženie odmeny — Základná mzda a provízia podľa dosiahnutého obratu)

4.8.2014   
            
            
               SK
            
            
               Úradný vestník Európskej únie
            
            
               C 253/8
            
         Rozsudok Súdneho dvora (prvá komora) z 22. mája 2014 (návrh na začatie prejudiciálneho konania, ktorý podal Employment Tribunal, Leicester – Spojené kráľovstvo) – Z.J.R. Lock/British Gas Trading Limited
   (Vec C-539/12) (1)
   
   ((Sociálna politika - Organizácia pracovného času - Smernica 2003/88/ES - Právo na platenú dovolenku za kalendárny rok - Zloženie odmeny - Základná mzda a provízia podľa dosiahnutého obratu))
   2014/C 253/10
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   Employment Tribunal, Leicester
   
      Účastníci konania pred vnútroštátnym súdom
   
   
      Žalobkyňa: Z.J.R. Lock
   
      Žalovaný: British Gas Trading Limited
   
      Predmet veci
   
   Návrh na začatie prejudiciálneho konania – Employment Tribunal, Leicester – Spojené kráľovstvo – Výklad článku 7 smernice Rady 93/104/ES z 23. novembra 1993 o niektorých aspektoch organizácie pracovného času (Ú. v. ES L 307, s. 18; Mim. vyd. 05/002, s. 197), zmenenej a doplnenej smernicou Európskeho parlamentu a Rady 2003/88/ES zo 4. novembra 2003 (Ú. v. EÚ L 299, s. 9; Mim. vyd. 05/004, s. 381) – Poradca, ktorý dostáva základnú mzdu zvýšenú o mesačné provízie závisiace od dosiahnutého objemu predaja a počtu uzavretých predajných zmlúv, vyplácané za minulé obdobie – Zachovanie základnej mzdy počas dovolenky za kalendárny rok, ale nie provízií, s výnimkou provízií spojených s pracovným výkonom vykonaným pred dovolenkou
   
      Výrok rozsudku
   
   
               1.
            
            
               Článok 7 ods. 1 smernice Európskeho parlamentu a Rady 2003/88/ES zo 4. novembra 2003 o niektorých aspektoch organizácie pracovného času sa má vykladať v tom zmysle, že bráni vnútroštátnym ustanoveniam a praxi, podľa ktorých pracovník, ktorého odmena sa skladá na jednej strane zo základnej mzdy a na druhej strane z provízie, ktorej výška sa vypočíta na základe zmlúv uzavretých zamestnávateľom z dôvodu predajov uskutočnených týmto pracovníkom, má nárok počas svojej platenej dovolenky za kalendárny rok iba na odmenu zloženú výlučne z jeho základnej mzdy.
            
         
               2.
            
            
               Metódy výpočtu provízie, na ktorú má pracovník, akým je žalobca v prejednávanej veci, nárok počas svojej dovolenky za kalendárny rok, musí posúdiť vnútroštátny súd na základe pravidiel a kritérií vyplývajúcich z judikatúry Súdneho dvora Európskej únie a s ohľadom na cieľ sledovaný článkom 7 smernice 2003/88.
            
         
      (1)  Ú. v. EÚ C 46, 16.2.2013.